**Mesto Vrútky**

  Predkladacia správa

*Určené: na zasadnutie Mestského zastupiteľstva vo Vrútkach dňa 10.12.2019.*

**Názov materiálu: Rôzne – Informatívna správa o znížení realizovaných kilometrických výkonov v MHD pre rok 2020**

**Materiál obsahuje:** - predkladacia správa

 - dôvodová správa

***Návrh na* uznesenie :**

**Mestské zastupiteľstvo vo Vrútkach**

**berie na vedomie**

**Informatívnu správu o znížení realizovaných kilometrických výkonov v MHD pre rok 2020**

**Spracoval a predkladá: Mgr. Branislav Zacharides**, primátor

Vo Vrútkach, 5.12.2019

 ................................................... podpis predkladateľa

**Dôvodová správa**

Mesto Vrútky v spolupráci s Mestom Martin s cieľom zefektívnenia vynakladaných nákladov na úhradu straty pri realizácii výkonov v mestskej autobusovej doprave sa dohodli na uplatnení zníženia výkonov vo verejnom záujme. Súčasná zmluva umožňuje znížiť objem výkonov o 5% ročne. V r. 2018 predstavoval dopravný výkon MHD Martin celkom 2 487 611,38 km (Martin – 2 215 662,94km, Vrútky – 267 000 km), z čoho možná 5% redukcia činí 121 996 km.

Redukciu plánujeme uskutočniť v dvoch etapách. Prvá sa zrealizuje pri zmene cestovných poriadkov k 15.12.2019. Návrh redukcie vypracovala spoločnosť SAD, a.s., pričom spoje, ktoré sú redukciou vylúčené, majú náhradu v časovom rozpätí 10 min pred,, resp. 10 min. po zrušenom spoji. Predmetnou redukciou dôjde k úspore 191,3km v bežnom pracovnom dni + úspore 5,9km za každý deň školského vyučovania (zrušená popoludňajšia školská linka). Druhú etapu po vyhodnotení reálnych dopadov zníženia počtu vedených spojov po 1. štvrťroku 2020.

Cieľom redukcie je úspora minimálne 1 vozidla a vodiča v turnusovom nasadení v pracovných dňoch, ako aj úspora iných nákladov najmä na pohonné hmoty. Dôvodom je snaha o racionalizáciu nákladov na úhradu strát pri zabezpečovaní výkonov vo verejnom záujme na úseku verejnej autobusovej dopravy.